Diari Oficial de la Generalitat Valenciana


Sumari del DOGV 5857, del 25-09-2008 (2008/10228)

RESOLUCIÓ de 17 de setembre de 2008, de la presidenta del Consell Valencià de l'Esport, per la qual es resol la convocatòria de subvencions al foment de l'esport federat a la Comunitat Valenciana per a l'any 2008 i se'n modifica el termini de justificació.
----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5857

Data del DOGV
:   25-09-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2008/10983


Data del document
:   17-09-2008

Organisme emissor
:   Consell Valencià de l'Esport

Tipus de document
:   Resolució

Anàlisi jurídica

 Descriptors 

:   * Consell Valencià de l'Esport
    * esport
    * associació
    * organització esportiva
    * suport econòmic
    * ajuda pública

RESOLUCIÓ de 17 de setembre de 2008, de la presidenta del Consell Valencià de l'Esport, per la qual es resol la convocatòria de subvencions al foment de l'esport federat a la Comunitat Valenciana per a l'any 2008 i se'n modifica el termini de justificació. [2008/10621]  
   
De conformitat amb el que disposa la base novena de la Resolució de 25 de març de 2008, de la presidenta del Consell Valencià de l'Esport (DOCV núm. 5732 de 01.04.2008), per la qual s'establixen les bases reguladores de les subvencions al foment de l'esport federat a la Comunitat Valenciana, es convoca la corresponent a l'any 2008.  
Per Acord de 6 de maig de 2008, del Comité de Direcció del Consell Valencià de l'Esport, s'amplia la línia de subvenció destinada a finançar el foment de l'esport federat en 200.000 euros.  
Havent-se designat els membres de la comissió d'avaluació i selecció, mitjançant la Resolució de 15 de abril de 2008, i una vegada formalitzats els actes d'instrucció corresponents, l'esmentada comissió, atenent els criteris de valoració de les sol·licituds que s'arrepleguen en la base octava de la convocatòria, eleva proposta de resolució.  
Per això, en virtut del que establix l'esmentada resolució i en la de 29 de desembre de 2006, per la qual es deleguen determinades facultats en la vicepresidenta i en el director del Consell Valencià de l'Esport, resolc:  
Primer: Concedir les subvencions a les federacions que a continuació es relacionen, d'acord amb allò que preveuen les bases sèptima i octava de la resolució, per un import global d'un milió quatre-cents cinquanta mil euros (1.450.000 euros), a càrrec del capítol IV del pressupost del Consell Valencià de l'Esport, línia T0107000, per a l'any 2008.  
Segon: Els beneficiaris hauran de complir les obligacions a què es referixen les bases de la convocatòria i justificar les ajudes en la forma establida en la base 13.  
Tercer: Es modifica allò que preveu la base 13.2.1 de la Resolució de 25 de març de 2008, de la presidenta del Consell Valencià de l'Esport, prorrogant fins al 17 de novembre de 2008 el termini de justificació de la primera part de la subvenció, que serà com a mínim del 25% de la subvenció.  
De conformitat amb allò que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 8, 14 i 46 de la Llei Reguladora de la Jurisdicció Contenciosa Administrativa, la present resolució, que posa fi a la via administrativa, podrà ser recorreguda potestativament en reposició, o bé es podrà plantejar directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant la presidenta del Consell Valencià de l'Esport, en el termini d'un mes a comptar de l'endemà de la seua publicació.  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana, en el termini de dos mesos a comptar de l'endemà de la seua publicació.  
València, 17 de setembre de 2008.- La presidenta del Consell Valencià de l'Esport, p. d. (Ordre de 29 de desembre de 2006, DOCV núm. 5435 de 24.01.2007), la secretària autonòmica d'Esport i vicepresidenta del Consell Valencià de l'Esport: Niurka Montalvo Amaro.